钦定古今图书集成/明伦汇编/氏族典/第201卷 > 《郑樵通志》 > 高树生
## 钦定古今图书集成/明伦汇编/氏族典/第201卷 > 《郑樵通志》 > 高树生

按《魏书高湖传》，“湖子谧，谧子树生，性通达，重节义，交
结英雄，不事生产。蠕蠕侵掠，高祖诏怀朔镇将阳平
王颐率众讨之，颐假树生镇远将军都将，先驱有功。
树生尚气侠，意在浮沈自适，不愿职位，辞不受赏，论
者高之。孝昌初，北州大乱，诏发众军，广开募赏，以树
生有威略，授以大都督，令率劲勇，镇捍旧蕃。二年卒”，
时年五十五。太昌初，追赠使持节、都督冀相沧瀛殷
定六州诸军事、大将军、太师、录尚书事、冀州刺史，追
封渤海王，谥文穆。